
20 DR.30.10.2002 
 

 

Demikian juga agensi-agensi yang sepatutnya bertanggungjawab merealisasikan 
isu-isu dan ramuan daripada segmen-segmen perpaduan yang dinyatakan tadi tidak 
bertindak proaktif sebaliknya bertindak reactive dan anti perpaduan. Di antara kes-kes yang 
dapat saya sebut ialah kegagalan dalam Kerajaan Barisan Nasional sendiri untuk 
mengharmonikan semangat perkauman dan sentimen masing-masing, kaum yang mewakili 
parti-parti dalam komponen Barisan Nasional.  Luahan daripada Presiden PPP sendiri yang 
mengungkit persoalan bumiputera dan taraf warganegara Malaysia Malaysian adalah satu 
contoh kegagalan dalam agenda Barisan Nasional sendiri.   

Kalau kita memperkecil atau mengambil suatu kes….bersifat terasing, di antara 
kes yang saya dapat jadikan hujah dalam isu-isu politik semasa ialah langkah-langkah 
majlis agama atau jabatan-jabatan agama Islam di negeri-negeri yang telah menukar 
pengerusi, ahli jawatankuasa, imam, bilal, siak dan individu-individu tertentu yang terlibat 
dalam memakmurkan masjid sebagai institusi untuk menyatupadukan masyarakat dan ahli 
qariah jelas telah membawa satu kesan perpecahan kepada para qariah itu sendiri.   

Contoh terdekat ialah pengalaman saya sendiri sebagaimana surau di Taman 
Selasih dan juga surau Ar-Rashidin di Taman Gombak, dekat dengan  tempat saya tinggal, 
beberapa pensyarah daripada UIA yang terlibat aktif memakmurkan surau tersebut telah 
disingkir dan dilantik pengerusi daripada mereka yang pro UMNO ataupun mungkin ahli 
UMNO.  Walhasil jawatankuasa tersebut telah tidak bertanggungjawab langsung untuk 
memajukan perpaduan yang dianjurkan menerusi institusi-institusi tersebut dan akhirnya 
ahli jemaah semuanya berpecah belah.  Itu satu daripada kes yang boleh kita lihat betapa 
kegagalan-kegagalan di peringkat grass root yang kesannya menular kepada peringkat 
tertinggi di dalam Barisan Nasional. 

Seterusnya saya ingin menyebut sedikit berhubung dengan  Butiran 050400 dan 
sekali gus Butiran 061100 di atas isu  Program-program Menangani Gejala Sosial dan juga 
Membanteras Gejala Sosial. Dilema masyarakat moden hari ini adalah pertembungan di 
antara amalan hidup, nilai-nilai moden dan tradisi di antara nilai….dan sekular, nilai 
kesucian dengan dosa dan nilai kemurnian dengan kecomotan hidup. Dalam dilema 
sebegini, generasi muda sering terperangkap dan juga di situlah generasi muda yang tiada 
kekukuhan dalam aspek kerohanian, akhlak dan mental yang tidak murni akan melakukan 
perbuatan percanggahan,…. lantas terjerumus ke kancah gejala sosial.  Di sanalah mereka 
akan terlibat dengan  pelbagai penyakit sosial seperti penagihan dadah, tabiat merokok, 
kaki botol, bohsia, bohjan, lumba haram malah kepada  satu peringkat yang lebih teruk dari 
itu, lebih parah terjerumus kepada kes-kes jenayah sama ada bertaraf juvenil ataupun 
bertaraf jenayah berat. Hatta sanggup membunuh ibu bapa mereka sendiri kerana 
terdorong oleh keinginan nafsu buas lantaran didesak oleh pil kuda, heroin, morfin, ecstasy 
dan pelbagai desakan serta tuntutan wang yang sanggup menjadi penjenayah atau 
pembunuh. 

Soalnya ialah kementerian harus mengambil beberapa langkah penyelesaian 
kepada  isu-isu gejala sosial ini. Ianya perlu dilaksanakan secara integrated atas nama 
kementerian, jabatan atau agensi-agensi kerajaan. Di sini saya ingin bertanya apakah 
program-program spesifik ataupun mengkhusus yang telah, sedang dan akan dilaksanakan 
oleh pihak Kementerian Perpaduan Negara dan Pembangunan Masyarakat ini dalam isu 
untuk menangani kebobrokan gejala sosial yang telah pun menular di kalangan anak muda 
kita khususnya.  Dalam pada itu juga pemerhatian haruslah dibuat kepada  apa yang telah 
terjadi misalnya daripada statistik punca-punca atau sebab-sebab remaja di bawah umur 18 
tahun lari dari rumah, di dapati dalam tempoh Januari hingga September 2002 mengikut 
statistik yang bersumberkan daripada Kementerian Dalam Negeri. Sebanyak 21.62% 
adalah kerana pergaulan bebas yang dipengaruhi oleh rakan sebaya. Kemudian 15.29% 
adalah mereka lari dari rumah kerana ingin mencari kebebasan di luar rumah kerana 
keadaan rumah yang terlalu sesak, 14.93% didorong oleh pujukan kekasih kesan daripada 
pergaulan bebas dan 12.57% adalah kerana perselisihan faham di dalam keluarga mereka 
sendiri.   

Daripada empat sebab ini membuktikan bahawa persekitaran sosial dalam  
kehidupan remaja kita sekarang tidak harmoni dengan kehidupan kekeluargaan dan  
dorongan pergaulan bebas merupakan punca segala-galanya. Inilah di antara perhatian 



Demikian juga agensi-agensi yang sepatutnya bertanggungjawab merealisasikan isu-isu dan ramuan daripada segmen-segmen perpaduan yang dinyatakan tadi tidak bertindak proaktif sebaliknya bertindak reactive dan anti perpaduan. Di antara kes-kes yang dapat saya sebut ialah kegagalan dalam Kerajaan Barisan Nasional sendiri untuk mengharmonikan semangat perkauman dan sentimen masing-masing, kaum yang mewakili parti-parti dalam komponen Barisan Nasional. Luahan daripada Presiden PPP sendiri yang mengungkit persoalan bumiputera dan taraf warganegara Malaysia Malaysian adalah satu contoh kegagalan dalam agenda Barisan Nasional sendiri. Kalau kita memperkecil atau mengambil suatu kes....bersifat terasing, di antara kes yang saya dapat jadikan hujah dalam isu-isu politik semasa ialah langkah-langkah majlis agama atau jabatan-jabatan agama Islam di negeri-negeri yang telah menukar pengerusi, ahli jawatankuasa, imam, bilal, siak dan individu-individu tertentu yang terlibat dalam memakmurkan masjid sebagai institusi untuk menyatupadukan masyarakat dan ahli qariah jelas telah membawa satu kesan perpecahan kepada para qariah itu sendiri. Contoh terdekat ialah pengalaman saya sendiri sebagaimana surau di Taman Selasih dan juga surau Ar-Rashidin di Taman Gombak, dekat dengan tempat saya tinggal, beberapa pensyarah daripada UIA yang terlibat aktif memakmurkan surau tersebut telah disingkir dan dilantik pengerusi daripada mereka yang pro UMNO ataupun mungkin ahli UMNO. Walhasil jawatankuasa tersebut telah tidak bertanggungjawab langsung untuk memajukan perpaduan yang dianjurkan menerusi institusi-institusi tersebut dan akhirnya ahli jemaah semuanya berpecah belah. Itu satu daripada kes yang boleh kita lihat betapa kegagalan-kegagalan di peringkat grass root yang kesannya menular kepada peringkat tertinggi di dalam Barisan Nasional. Seterusnya saya ingin menyebut sedikit berhubung dengan Butiran 050400 dan sekali gus Butiran 061100 di atas isu Program-program Menangani Gejala Sosial dan juga Membanteras Gejala Sosial. Dilema masyarakat moden hari ini adalah pertembungan di antara amalan hidup, nilai-nilai moden dan tradisi di antara nilai....dan sekular, nilai kesucian dengan dosa dan nilai kemurnian dengan kecomotan hidup. Dalam dilema sebegini, generasi muda sering terperangkap dan juga di situlah generasi muda yang tiada kekukuhan dalam aspek kerohanian, akhlak dan mental yang tidak murni akan melakukan perbuatan percanggahan,.... lantas terjerumus ke kancah gejala sosial. Di sanalah mereka akan terlibat dengan pelbagai penyakit sosial seperti penagihan dadah, tabiat merokok, kaki botol, bohsia, bohjan, lumba haram malah kepada satu peringkat yang lebih teruk dari itu, lebih parah terjerumus kepada kes-kes jenayah sama ada bertaraf juvenil ataupun bertaraf jenayah berat. Hatta sanggup membunuh ibu bapa mereka sendiri kerana terdorong oleh keinginan nafsu buas lantaran didesak oleh pil kuda, heroin, morfin, ecstasy dan pelbagai desakan serta tuntutan wang yang sanggup menjadi penjenayah atau pembunuh. Soalnya ialah kementerian harus mengambil beberapa langkah penyelesaian kepada isu-isu gejala sosial ini. Ianya perlu dilaksanakan secara integrated atas nama kementerian, jabatan atau agensi-agensi kerajaan. Di sini saya ingin bertanya apakah program-program spesifik ataupun mengkhusus yang telah, sedang dan akan dilaksanakan oleh pihak Kementerian Perpaduan Negara dan Pembangunan Masyarakat ini dalam isu untuk menangani kebobrokan gejala sosial yang telah pun menular di kalangan anak muda kita khususnya. Dalam pada itu juga pemerhatian haruslah dibuat kepada apa yang telah terjadi misalnya daripada statistik punca-punca atau sebab-sebab remaja di bawah umur 18 tahun lari dari rumah, di dapati dalam tempoh Januari hingga September 2002 mengikut statistik yang bersumberkan daripada Kementerian Dalam Negeri. Sebanyak 21.62% adalah kerana pergaulan bebas yang dipengaruhi oleh rakan sebaya. Kemudian 15.29% adalah mereka lari dari rumah kerana ingin mencari kebebasan di luar rumah kerana keadaan rumah yang terlalu sesak, 14.93% didorong oleh pujukan kekasih kesan daripada pergaulan bebas dan 12.57% adalah kerana perselisihan faham di dalam keluarga mereka sendiri. Daripada empat sebab ini membuktikan bahawa persekitaran sosial dalam kehidupan remaja kita sekarang tidak harmoni dengan kehidupan kekeluargaan dan dorongan pergaulan bebas merupakan punca segala-galanya. Inilah di antara perhatian.